**Μ. Κριθαρίδης: Ο κ. Μητσοτάκης έχει καταφέρει να κάνει τη χώρα χειρότερη από την Ουγγαρία του κ. Όρμπαν σε δημοκρατικές παραβιάσεις**

Σύμφωνα με το ινστιτούτο V-Dem του Πανεπιστημίου του Γκέτεμποργκ, η Ελλάδα αποτελεί ουραγό της Ευρώπης (μαζί με τη Βοσνία-Ερζεγοβίνη και τη Σερβία) στον σεβασμό των δημοκρατικών προτύπων την περίοδο της πανδημίας. Μάλιστα η χώρα μας κατατάσσεται στην κατηγορία των κρατών όπου καταγράφηκαν «μείζονες δημοκρατικές παραβιάσεις» από τον Μάρτιο έως τον Δεκέμβριο του 2020 με επίκληση στην προστασία από τον ιό.

Ο κ. Μητσοτάκης έχει καταφέρει, επισήμως να βρισκόμαστε διεθνώς στο χειρότερο γκρουπ κρατών μαζί με την Τουρκία και ακόμα και σε δυσμενέστερη θέση από την Ουγγαρία του κ. Όρμπαν! Η αρνητική αυτή θέση της Ελλάδας σύμφωνα με τα στοιχεία του σουηδικού ινστιτούτου, οφείλεται κυρίως σε μείζονες περιορισμούς της ελευθέριας του Τύπου, σε πολιτική διακρίσεων εναντίον μειονοτήτων και σε καταχρηστικές συμπεριφορές των αρχών ασφαλείας.

Η θέση λοιπόν, του ΜέΡΑ25, ότι ο Πρωθυπουργός και η Κυβέρνηση "Ορμπανοποιούν" τη χώρα μας, επιβεβαιώνεται δυστυχώς πλήρως.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**